অনেকের মনেই প্রশ্ন- শেষ পর্যন্ত হবে কী? বিএনপি কি নির্বাচনে যাবে, নাকি আবারো ২০১৪ সালের মতো বর্জনের পথে হাঁটবে? আর বিএনপি যদি নির্বাচনে শেষ পর্যন্ত না-ই আসে, তাহলে একটি গ্রহণযোগ্য নির্বাচন অনুষ্ঠান আক্ষরিক অর্থেই সম্ভব হবে কি না! গত ২০ এপ্রিলের বাংলাদেশের খবরের প্রধান প্রতিবেদনে বলা হয়েছে, একাদশ নির্বাচনে বিএনপির হাবভাব দেখেই আওয়ামী লীগ তাদের পরিকল্পনা চূড়ান্ত করবে। এ মুহূর্তে তারা দুটি বিকল্প পন্থা রেডি রাখছে। বিএনপি যদি নির্বাচনে অংশ নেয়, তাহলে পরিকল্পনা হবে একরকম, আর বর্জন করলে আরেক রকম। আর সেভাবেই তারা শরিক দলগুলোর মধ্যে আসন বণ্টন করবে।